2023

2023 (MMXXIII) begyndte på en søndag. Påsken faldt dette år den 9. april.

Se også 2023 (tal)

Forudsigelser og planlagte hændelser 

 Slovenien planlægger at nedlægge Krsko-atomkraftværket, landets eneste atomkraftværk.
 Den amerikanske historie- og arkæologiorganisation Ohio Historical Society frigiver kærlighedsbrevene mellem USAs 29. præsident Warren G. Harding (1865 – 1923) og hans angivelige elskerinde Carrie Fulton Phillips (1873 – 1960) – hundrede år efter hans død.
 Storebæltsbroen var forventet tilbagebetalt. I 2011-årsrapporten for Sund & Bælt blev dette imidlertid justeret, så broen nu forventes tilbagebetalt i 2029.

Begivenheder

Januar 

 1. januar - Prins Joachims børn Nikolai, Felix, Henrik og Athena mister deres titler som prinser og prinsesse og er fremover grever og komtesse.
 7. januar - Afstemningen om posten som formand for Repræsentanternes Hus slutter efter 14 stemmerunder. Det er første gang siden 1923, at en afstemning tager mere end én runde. Republikaneren Kevin McCarthy blev valgt formand.
 8. januar - Brasiliens kongres bliver angrebet af demonstranter.
 28. januar - En kinesisk luftballon observeres i nordamerikansk luftrum og bliver en uge senere skudt ned af amerikanerne.

Februar 

 6. februar - Tyrkiet rammes af landets kraftigste jordskælv nogensinde. 59.259 personer meldes omkommet i Tyrkiet og Syrien.
 17. februar - Stormen Otto rammer Nordeuropa
 28. februar - Folketinget stemmer for at afskaffe store bededag i 2024. 95 stemmer for (Moderaterne, Socialdemokratiet, Venstre og Radikale Venstre) og 68 stemmer imod.
 28. februar - 57 personer dør ved en togulykke i Grækenland

Marts 
 18. marts - Mindst 15 mennesker dør og flere hundreder bliver såret i forbindelse med et jordskælv i Guayas i Ecuador.
 30. marts - Den tidligere amerikanske præsident, Donald Trump, bliver tiltalt for misbrug af kampagnepenge, da han i 2016 betalte pornostjernen Stormy Daniels for at være stille om en affære, de havde i 2006, et år efter Trump blev gift.

April 
 15. april - En 13-årig pige fra Sydvestsjælland bortføres og voldtages, men findes dagen efter i god behold.
 21. april - Storbritanniens vicepremierminister, Dominic Raab, går af fra sin post efter anklager af mobberi fra hans personale. Han genopstiller ikke til næste Britiske parlamentsvalg i 2024/25.

Maj 

 6. maj- Kroningen af Storbritanniens Charles III og Camilla finder sted. Det er første gang siden 1953, at en britisk monark bliver kronet.

Juni 
 2. juni  - Mindst 288 personer omkommer i en togulykke i Indien.
 9. juni - Donald Trump er tiltalt igen, denne gang i Florida, for at have stjålet hemmelige dokumenter da han forlod det Hvide Hus i 2021.

Juli 
 23. juli - Jonas Vingegaard vinder Tour de France for anden gang i træk.
 26. juli - Nigers første demokratisk valgte præsident Mohamed Bazoum afsættes ved et militærkup.

August 
 6. august - Filmen Barbie omsætter for mere end én milliard dollar som den første film nogensinde med en kvindelig instruktør.
 23. august - Lederen af Wagnergruppen, Jevgenij Prigosjin, omkommer ved et flystyrt.
 30. august - Gabons præsident Ali Bongo afsættes ved et statskup.

Oktober 

 3. oktober - Det Republikanske parti vælter Formanden for Repræsentanternes hus, Kevin McCarthy fra sin post, den første Formand for USAs repræsentanternes hus til at blive væltet fra magten.
 7. oktober - Hamas indleder et overraskelsesangreb ind i Israel, hvilket igangsætter Israel-Hamaskrigen 2023
 20. - 21. oktober - en stormflod rammer den vestlige Østersø i det sydlige Danmark og Nordtyskland.

Årsdage 

 Litauens hovedstad Vilnius fejrer sin 700 årsdag.
 29. oktober – Tyrkiet fejrer sin 100 årsdag.

Dødsfald 

 1. januarLise Nørgaard, dansk journalist og TV-serieforfatter (født 1917).
 10. januarKonstantin 2. af Grækenland, konge af Grækenland (1964–1973)
 12. januar – Lisa Marie Presley, amerikansk sanger og sangskriver (født 1968).
 16. januar – Gina Lollobrigida, italiensk skuespillerinde (født 1927).
 21. januar – Ritt Bjerregaard, dansk politiker og tidligere minister (født 1941).
 18. februarBritt Bendixen, dansk danseinstruktør (født 1942).
 18. februarLeo Nielsen, dansk musiker (født 1955).
 1. marts – Just Fontaine, fransk fodboldspiller (født 1933).
 21. marts – Willis Reed, amerikansk basketballspiller (født 1942).
 1. april – Dario Campeotto, dansk sanger, skuespiller og entertainer (født 1939).
 14. april — Bengt Burg, dansk radio- og tv-vært (født 1945)
 24. maj — Tina Turner, amerikansk sangerinde (født 1939)
 8. juni — Peter Belli, dansk sanger  (født 1943)
 12. juni — Silvio Berlusconi, italiensk politiker og tidligere premierminister (født 1936)

Nobelprisen 
 Fysiologi eller medicin: Katalin Karikó og Drew Weissman "for deres opdagelser vedrørende nukleosidbasemodifikationer, der muliggjorde udviklingen af effektive mRNA-vacciner mod COVID-19".
 Fysik: Pierre Agostini, Ferenc Krausz og Anne L'Huillier for deres "eksperimentelle metoder som genererer attosekundpulser af lys for studier af elektrondynamik i materie".
 Kemi: Moungi G. Bawendi, Louis E. Brus og Aleksej I. Jekimov for "opdagelsen og syntesen af kvanteøer".
 Litteratur: Jon Fosse for "sine innovative teaterstykker og prosa, som giver stemme til det usigelige".
 Fredsprisen: Narges Mohammadi for sin "modige kamp for menneskerettigheder, frihed og demokrati i Iran".
 Økonomi: Claudia Goldin "for at have forøget vores forståelse af kvinders forhold på arbejdsmarkedet"

Referencer

Eksterne henvisninger 

23